Τραχανάς παραδοσιακός: η απόλυτη συνταγή
Ένα αχνιστό πιάτο με τραχανά ξινό αλευρένιο, φρέσκο κατσικίσιο γάλα και βουτυράτη φέτα. Το comfort food στα ελληνικά.
1 φλιτζ. τσαγιού τραχανάς ξινός, αλευρένιος  , 1 μικρό ξερό κρεμμύδι, ψιλοκομμένο , 1 φλιτζ. τσαγιού φρέσκο κατσικίσιο γάλα  , 3  φλιτζ. τσαγιού νερό, καυτό , 120 γρ.  φέτα χοντροθρυμματισμένη  , 50 γρ. αιγοπρόβειο βούτυρο, αλάτι, φρεσκοτριμμένο πιπέρι
Για να φτιάξουμε παραδοσιακό τραχανά, σε μια μέτρια κατσαρόλα ζεσταίνουμε τη μισή ποσότητα βουτύρου σε μέτρια φωτιά και σοτάρουμε το κρεμμύδι για περίπου 5 λεπτά, μέχρι να μαλακώσει.Ρίχνουμε τον τραχανά, ανακατεύουμε να λαδωθεί καλά και προσθέτουμε το γάλα και το καυτό νερό. Μαγειρεύουμε για 1- 2 λεπτά, μέχρι να κοχλάσουν τα υγρά.  Χαμηλώνουμε λίγο τη φωτιά και μαγειρεύουμε για άλλα 15 λεπτά ή μέχρι να μαλακώσει ο τραχανάς και να χυλώσει.Προσθέτουμε το υπόλοιπο βούτυρο και τη φέτα, αλάτι και μπόλικο φρεσκοτριμμένο πιπέρι, ανακατεύουμε απαλά και αποσύρουμε από τη φωτιά. 
Τραχανάς,Φέτα